b'\n_START_ARTICLE_\nGra\xc5\xa1ko-ljubljanski protokol\n_START_PARAGRAPH_\nGra\xc5\xa1ko-ljubljanski protokol je protokol, ki sta ga 22. januarja 1919 sklenili ljubljanska in avstrijska oblast. Dolo\xc4\x8dal je, da se nekdanja de\xc5\xbeela Koro\xc5\xa1ka razdeli po \xc4\x8drti, ki jo bosta dolo\xc4\x8dila ameri\xc5\xa1ka oficirja, \xc4\x8dlana misije, ki je na Dunaju pripravljala gradivo za mirovno konferenco. Po pregledu spornega obmo\xc4\x8dja sta oficirja ocenila, da je Koro\xc5\xa1ka kotlina zemljepisna in gospodarska celota in da naj zato meja poteka po Karavankah.'